Eelnõu

NARVA LINNAVOLIKOGU
MÄÄRUS

Narva                                                                                                     __.__.____nr ____

Narva Linnavolikogu 17.01.2008. a määruse nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ muutmine

Määrus kehtestatakse koolieelse lasteasutuse seaduse § 27 lõike 4 alusel
Linnavolikogu  m ä ä r a b:

§ 1.  Muudetakse Narva Linnavolikogu 17.01.2008. a määrus nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“, tunnistades kehtetuks § 4 lõige 3.
§ 2. Määrus jõustub seadusega sätestatud korras.

Tatjana Stolfat
Linnavolikogu esimees

Narva Linnavalitsus

Peetri 5 

Õ I E N D

Määrus kehtestatakse koolieelse lasteasutuse seaduse § 27 lõike 4 alusel
Narva Linnavolikogu 17.01.2008. a määrusega nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ (edaspidi määrus) on kehtestatud lasteasutuste kulude vanemate poolt kaetava osa määr, mis suunatakse majandamiskulude, personali palgakulude, personalikuludega kaasnevate maksude ja sotsiaalkindlustusmaksete, õppevahendite kulude katmiseks ning selle arvestamise ja kasutamise tingimused.
Narva Linnavolikogu 28.04.2020. a määrusega nr 10 „Narva Linnavolikogu 17.01.2008 määruse nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ muutmine seoses eriolukorraga“ määrust muudeti, täiendades selle § 4 lõikega 3 sõnastuses: „Volitada Narva Linnavalitsusele munitsipaallasteasutuste muude kulude vanemate poolt kaetava osa määra maksmise kohustuse lahendamine eriolukorra ajal." Määruse muudatuse eesmärk on seoses riigis väljakuulutatud eriolukorraga lahendada lapsevanema poolt kaetava osa maksmise kohustusega seonduvad probleemid, kui laps ei viibi lasteaias.
Õiguskantslerilt taotleti määruse § 4 lg 3 põhiseaduslikkuse kontrolli. Õiguskantsler leidis 02.06.2020. a kirjas nr 6-4/200879/2003229, et määruse nr 6 § 4 lg 3 on vastuolus koolieelse lasteasutuse seaduse § 27 lg-tega 3 ja 4 ning seega PS § 154 lg-s 1 ja § 3 lg 1 esimeses lauses sätestatud seaduslikkuse põhimõttega. Kirjaga palus õiguskantsler Narva Linnavolikogul viia määrus kooskõlla seaduste ja põhiseadusega.
Narva Linnavolikogu 30.06.2020. a vastuses nr 2-11/5132-2 ei nõustunud õiguskantsleri ettepanekuga viia määrus kooskõlla seaduste ja põhiseadusega. Vastuses leidis muu hulgas volikogu, et vaidlusalune määrus on eriolukorra lõppemise tõttu sisuliselt muutunud ainetuks.
Õiguskantsler tegi 15.09.2020. a kirjas nr 6-4/200879/2004948 korduvalt ettepaneku viia määrus seaduse ja põhiseadusega kooskõlla. Ettepaneku järgimata jätmisel pöördub õiguskantsler põhiseaduslikkuse järelevalve teostamiseks Riigikohtusse. Õiguskantsler leidis, et kui Narva Linnavolikogu on seisukohal, et seoses eriolukorra lõppemisega 18.05.2020. a on ka määruse § 4 lg 3 kehtivusaeg lõppenud, tuleks volikogul õigusselguse tagamise huvides see määruse säte tunnistada kehtetuks.
Eelnõuga muudetakse määrust vastavalt õiguskantsleri ettepanekule.

1. Esitada Narva Linnavolikogusse läbivaatamiseks ja kinnitamiseks määruse „Narva Linnavolikogu 17.01.2008. a määruse nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ muutmine“ eelnõu.

2. Volitada Narva Linnavalitsuse Kultuuriosakonna juhatajat pr Viktoria Lutust antud küsimust ette kandma Narva Linnavolikogus.

